DU RSA ZT: 


Na iztočnoj strani Rieke, iznad hladne Rječine, uzdiže se strmo kamenito brdo, kojemu 
stiene padaju mjestimice gotovo osovno. Na tjemenici toga brda, a r40o m. visoko, stoji od 
| pradavnih vremena Trsat, crkva Majke božje lauretanske, samostan franjevački i župna crkva | 
sv. Jurja, sagradjena već u trinaestom vieku. Prošav susačkim mostom, pada ti u oči povisok 
portal, nad kojim je uklesan kip bl. dj. Marije; ovuda se uzlazi preko 412 kamenitih stuba 
čudotvornoj Majci božjoj. 


Ulazi se dosta mučno. Od jednoga reda stuba do drugoga mala je prostorina sa kame- 


nitim klupama, na kojih hodočastnici u hladu šestilja i koprivića odmaraju. Prve je stube gradio 
god. 1531. kapetan kliški Petar Kružić, koji je iste godine dao sagraditi i petu kapelicu na 
čast sv. Nikoli, dočim je Nikola Frankapan treću u trinaestom vieku podigao. 


| Nekako u sredini stubah odvaja se drugi put prama crkvi sv, Jurja k vrtovom i vinogra- 


dićem, što se pod stiene trsatskoga građa utisnuše. Oko, koje se na sivih stienah naokoličnih 
vrhova utrudilo, rado pase na toj maloj, a bujnoj oazi, dočim se drevni Trsat pust i niem iztiče 
okrunjen onim južnim azurnim nebom, zrijuć na podnožnu si Rieku, sinje more, kvarnerske 
otoke i ponosnu Učku goru. 

Čim se više uzpinješ, tim te većma iznenadjuju masline, zamašni koprivići i šestilji, koji 
su u Primorju ondje najbujniji. Došav na jedan zaravanjak, ulaziš u cvietnjak i zagledaš crkvu 


Majke božje lauretanske okruženu milovidnim cipresama. Unišav iznenadjuju te slike predoču- | 
| | juće razne morske nesgode i nesreće, u kojih se Majka božja mornarom prikazala. Ima tu 
| kistom predočenih nesreća s kojih čovjek protrne, gledajuć, kako silno valovje brod zalieva, 
| o kako roba morem pliva ili oluja razkidana jadra ponaša; kako polomljeno jarbolje s visine 
| pada, a zdvojna mornarica ipak nastoji, da se spasi. 


[ mornarova žena, kad primi prvi list od muža, hiti na Trsat, pada na koljena pred čudo- 


tvornom Majkom božjom, da joj se zahvali, što joj muž sretno preplovio daleko i debelo more, 
Svetište je odieljeno od broda rešetkama, straga mu glavni žrtvenik, a u uložnici kip Majke | 
božje, kojeg da je na cedrovini slikao evangjelista Luka, a poklonio g. 1367. papa Urban V. 
Na kipu ima briljanta, hiacinta, smaragda, topasa i zafira i mnogo je toga darovao Antun Kle- 
mento, kralj saksonski. Priča se, da je papa Pio V. dopustio biskupu od Coimbre, Ivanu Sua- 
| rezu, da si jedan dragulj uzme, nu učiniv to, prikaže mu se Majka božja, te mu naloži, da ga 
| povrati. Taj je dragulj danas kovnom pločicom pričvršćen. Kip Majke božje vidi se samo na 
velike blagdane, dočim ga inače štiti druga slika, koja se takovom prilikom digne. 
Oltar gradjen od mramora poklonio je zagrebački sudac Ivan Uzulin, g. 1692., kako nam 
to spomen ploča tumači. U oltaru čuva se srebrni relikvarij sa moćima od 36 svetaca. Daro: 
vala ga g. 1570. Barbara Despotovica, gospodarica Raše. 


U svetištu zaustavlja se oko na crvenoj nadgrobnoj ploči na kojoj uzčitasmo: 


| Obitus Martini Obitus Bartholomaei 
| MCCCCLXXIX MCCCCI.XXIII. 
| | Octobris IIII. Martii XXII. 

U ploču uklesan je lik Martina Frankapana i njegove žene Uršule, stajasmo dakle pred 
grobnicom utemeljitelja samostana trsatskoga, u kojoj počiva i njegov brat Bartol, nadalje hr- 
vatski ban Nikola Frankapan i žena mu Flisabeta, rodjena Petuhi*. 

Razgledaš li se svetištem, opazit ćeš u jednom kutu ogromnu zavjetnu svieću — vošća- 
nicu junaka Mile Parisevića, koja je dospjela ovamo ovako: »Kad su Turci g. 1527. po drugi 
put navalili na grad Klis u Dalmaciji, imali su kod sebe diva Bakotu, koji je Klisane na 
mejdan izazivao. Turci su se toliko u njegovo junačtvo pouzdavali, da su obećali otići izpod 
Klisa, ako tko Bakotu svlada. Nadje se Mile Parisević, koji se zavjetova Majci božjoj trsatskoj, 
da će joj posvetiti onoliku voščanicu, kolik je onaj div turski, ako mu Bog dade da ga svlada, 
i Mile ga svlada na očigled obih vojska. Turci ostave Klis, a Mile održa rieč (Smičiklas: 
Povjest Hrvatska), 

S lieve strane svetišta mala je kapelica sv. Antuna, koju je sagradio Franjo knez Fran- 
kulin, podkapetan grobnički, koji je tu i sahranjen. Na lievo od ove crkvice oltar je sv. Petra 
podignut Petrom Kružićem. Tu ćeš zagledati dvie nadgrobne ploče od biela mramora: lieva je 
bana hrvatskoga Nikole Frankapana, desna njegove žene — banice Flizabete rodjene Petuhi. 

Uklesan lik predočuje nam Nikolu u oklopu sa kacigom na glavi. Poduprt o bokove, 
drži u lievoj ruci dugačak mač, a u desnoj banski stieg. Desno od glave uklesan je grb, a pod 
nogama (bez godine sliedeći) napis: »Hic jacet Dus Nicolaus de Franghapanibus Vegliae, Segniae, 
Modrusiae Comes«, 

Banicu nam predočuje lik u dugačkoj haljini, sa naborastim širokim rukavima oko glave 
dugačkim rubom i u na krst složenim rukama. Banica bijaše dakle sahranjena u narodnom 
odielu, kakovo još i danas nose Hrvatice na otoku Krku. Nadgrobna ploča, u koju je uklesan 
s lieve strane grb Frankapanski, a s desne zviezda, grb porodice Petuhi, ima na rubu ovaj 
napis: »Hic jacet Helisabet Petuhi consors spectabilis et magnifici Dni Nicolai Comitis de 
Frangepanibus. Vegliae, Segniae, Modr. Comitis : Z : Que obiit die XVIII. Decembris Anno 
MDCXIII. « 

Nu ovo nije možda grobnica bana i banice, već su ovamo nadgrobne ploče prenešene 
zato, da se ne izližu, dočim njihovi ostanci počivaju u svetištu, u obiteljskoj grobnici. 

Nikola bijaše hrvatskim banom. Buduć veliki prijatelj crkve i redova, utemelji po naputku 
zagrebačkih jezuita zavod za odgoj plemićke mladeži (kr. konvikt), predav ga u njihove ruke. 
Osim drugih crkava i samostana, poljepša kao gospodar trsatski i crkvu i samostan na 'Irsatu, 
te je tu utemeljio žrtvenik sv. Nikole, kojemu je nadvojvoda Ferdinand u dragocienoj posudi 
od srebra poklonio prst istoga svetca, 

Godine 1647. zaputio se u Požun na sabor i tu obolio. Pošao se liečiti u Beč, gdje i 
umre, ostaviv oporučeno za svoj sprovod i siromake 17.000 for. Brat Vuk dade mu tielo po- 
ložiti u dragocjeni bakreni lies, te ga velikom svečanošću dovedoše u Bosiljevo, a od tud na 
Trsat, sahraniv ga sjajnim načinom u raki pradjeda Martina Frankapana. 

Tom prilikom izvjesiše kod žrtvenika sv. Nikole i crni banski barjak, a do njega dvo- 
sjeki pozlaćeni mač i bansko žezlo, nu svega je toga žalibože još prošloga vieka nestalo**. 

Fra Glavinić, pisac poviesti trsatske, pripovieda nam, što su našli u obiteljskoj grobnici 
prigodom Nikolinog pogreba. Dva bijahu liesa, ali već trošna. S desne strane bijahn kosti 


* Pomenuti napis stoji vrh ploče, dočim je u sredini izlizani dio glasio ovako: ,,Hic tumulo jacent ossa, 
Comitesque Illustres Segniae, Modrusiae, totiusque Croatiae Donarunt Martinus & Bartholomaeus per orbem nomina 
ejus illustrant, Conventus Marie Fautores Seraficique fucre“. (I. Janković: Nekoliko crtica o sadašnjosti i prošlosti 
Trsata p. 8.) 

** U jednoj listini samostanskoj sačuvan je napis, što bijaše uvezen u barjak, a glasi (po Jankoviću) ovako: 
»Iustrissimus Comes ac Dominus Nicolaus de Frangepanibus, Trsacz, Segniae, Vegliae et Modrussiae Perpetuus 
Comes, Sacrne Caesarene Regiaeque Majestatis Consiliarius, Camerarius Colonellus, Con-Regnorum Dalmatiae, Cro- 
atine et Slavoniae Bannus. Annum agens 63, Vienne 16, Aprilis I047 mortuus et hic Tersacti in Avitis Majorum 
suorum sepulchris tumulatus est“, 


Od znamenitih 


muževa počivaju u tr- 
satskoj crkvi 1 četiri 
biskupa kao dobrotvori 
samostana i crkve čudo- 
tvorne Majke božje. Tu 
je Ivan Agatić (+ 1649)*, 
Petar Mariani (# 1664), 
Ivan Smoljanović (+ 
1676), dvorski kapelan 
i ljubimac kneza Nikole 
Zrinskoga, te Franjo Či- 
kulin. 

U crkvi sahranjena 
je i glava Petra _Kru- 
žića, kapetana kliskoga 
i gospodara lupoglav- 
skog, koji se je pred 
Klisom htio biegom spa- 
siti, nu Turci mu bro- 
dicu stignu i glavu mu 
odrube, koju mu po- 
slije sestra Katarina za 
1000 dukata odkupila 
i na Trsat poslala, 

U XIII. 
vieku sta- 
jaše na 
Trsatu 
prazno 
mjesto, 
Zvano 
1 Ravnica, 


EI Uzlazna Trsat. gdje se u 


noći IO. 
svibnja 

Martina Frankapana, s lieve njegovog ukaza ne- 


brata Bartola. Sjeverno ležaše Uršula, vidj enim 


žena Martinova, imajuć u ruku križ čudom 
od ebanovine. O vratu imala je zlatan kućica 
križ, na ruci tri dragocjena prstena. ar nalik cr 
Od onda do danas ne bijaše 2 kvici. Sa- 
nikoga u grobnici, jer se težko otvara, i gradjena 
leže na nadgrobnim pločama željeznere- Siva, Mejkerlušle, iduzofanske. od prosta 
šetke, što diele svetište od broda crkve. kamena s 


* Neki čitaju ,,Agatić“, drugi opet ,,Agalić“, nu mi držimo, da valja pisati Agapić, koji bijaše svakako 
Primorac. U Bakru iza crkve sy. Andrije ima jedna kućica na kojoj je u nadvratnicu uklesano ime: Juraj Agapit (ć). 
Napis je glagolski i potiče iz XVI. vieka. 


jednim prozorom i vratima, a urešena malim zvonikom, nije ta kućica imala krova. Na zidu 
bijaše modro obojadisana daska zlatnim zvjezdicama, bijaše tu i oltar ukrašen slikom bl. dj. 
Marije i sv. Ivana i na zidu jedan križ latinskim napisom. Nitko si postanak te crkvice nije 
umio protumačiti, dok tamošnji kurator kod crkve sv. Jurja, Aleksandro de Georgio (Jurjević?), 
kojega nam u svetištu s lieve strane predočuje slika, ne naviesti pobožnomu puku, da mu se 
bolestnu u snu prikazala Majka božja, rekav mu, da je to ista kućica, u kojoj je ona s Isusom 
i Josipom u Nazaretu stanovala; dalje da mu ne reče ništa, ali mu povrati zdravlje. Čudo to raz- 
glasi se po svem kršćanstvu. 


Pripovieda se, da je Nikola Frankapan odaslao u Nazaret povjerenstvo od tri lica, koje 


je župnik Aleksandro vodio. Ono je imalo ustanoviti, da li je kućica nazaretska jošte na svome 


mjestu. Povjerenstvo se osvjedočilo, da je kućice nestalo i da trsatskoj duljinom i širinom pod- 
puno odgovara. 

Prva slika s desna u svetištu taj nam čin predočuje. Nikola Frankapan stoji u krugu po- 
vjerenstva, a jedan mu član pokazuje nacrt, što su ga u Nazaretu snimili. Na lievo vidi se na 
Ravnici temelj kućice nazaretske, pred kojom neka žena kleči, a s traga grad trsatski. 


Jelena, majka Konstantina Velikoga, prepoznala je medju nazaretskim ruševinama svetu 
kućicu i providila ju žrtvenikom, na kojem su apoštoli misu čitali. U XIII. vieku posjetio ju 
Ljudevit sveti, vladar francezki i jednu stienu slikarijama ukrasio. Pripovieda se, kad se ku- 
ćici približio, da je konja sjašio, ničice pao i tako Majku božju pozdravio. 

Khalil, sultan egipatski, osvojiv Palestinu, popali kućicu, ali nuto čuda: angjeli prenesu 
gotovu kuću preko brda i dolina na žal mora hrvatskoga. 

Stanovnici Trsata i okolice uživahu tu blagodat samo tri godine i sedam mjeseci, kad su 
kućicu na ro. prosinca 1294. angjeli dignuli i prenesli u šumu tri milje daleko od mjesta Re- 
kanatia kod Jakina (u Italiji) na zemljište neke žene Lorete. Sbilo se to u tamnoj noći i zato 
pastiri opaziv sjajnu svjetlost, pohitiše na lice mjesta i nadju razsvietljenu kućicu. Drugi se dan 
sakupi silna svjetina, ne mogav se tomu načuditi. Sviet je vrvio k toj kućici mnogobrojnije nego 
u Hrvatskoj, nu kako su razbojnici hodočastnike plienili, mjesto pomalo opusti; al evo opet 
čuda! Iza osam mjeseci ponesu angjeli kućicu na jedno brdo blizu Rekanata, kojemu bijahu 
gospodari dva brata. Radi silna blaga, što je ovoj kući priticalo, braća se zavade, i sada pre- 
nesu angjeli kućicu po treći put i to na cestu rekanatsku, gdje i sada stoji. 

Na trsatskoj ravnici, gdje stajaše kućica nazaretska, sagradiše Nikola i Martin Frankapan 
dozvolom pape Nikole V. današnju crkvu sa samostanom fratara sv. Franje države bosanske 
(1453), sada države hrvatsko-kranjske, darovav im već prije zemljište oko grada trsatskoga. 
Darovnicu Martinovu potvrdi još za njegova života nećak mu Ivan Anž u Bakru g. 1474, a 
brat mu Stjepan sa sinom Bernardinom Frankopanom u Modrušah g. 1475. 

Čudotvorna majka božja primila je obilate darove. Tako od Tome Bakača i njegove su- 
pruge Ane, rodjene kneginje Ugnad, srebrni kip Majke božje, visok preko dva decimetra. Kralj 
Karlo V. poklonio je g. 1536. zlatnog orla u liku kolajne, koji je ukrašen sa draguljima. Stje- 
pan Bakač darovao je g. 1615. veliki kalež od srebra bogato pozlaćen. Od cara Leopolda I. 
primi samostan na dar dva svjetionika od suha srebra. Bakranin Antun Karina darova, veliki 
srebrni zub (1692) za prošlu zubnu bol. Carica i kraljica Marija Terezija posla od zelena bar- 
šuna, a srebrom izvezenu kasulu i dvie dalmatike. 

Godine 1715. dostane se bl. Gospoja dvih zlatnih kruna od rimskoga kaptola, a papa 
Klemens IX. dopusti obilato oprošćenje svim onima, koji na Trsat hodočaste. 

O dragocjenostih trsatske crkve puk puno priča, medju ostalim i to, da je pod velikim 
žrtvenikom zakopan i zlatan konj sv. Martina, kojemu svaki odkinuti komad zlata iznovice po- 
raste. 

Oprostiv se trsatskom crkvom i krenuv ulicom bana Petra Zrinskoga, evo te pred gradom 
trsatskim. Uzadji po stuba, najavi se vratarici, koja će te najprije svakako povesti do galerije 


slika. Ova sastojaše po prilici od dvie sto komada, nu u najnovije doba znatno se je smanjila. 
Medju slikama bijahu i dvie od našega Andrije Medulića, urezane u drvo: jedna je predočivala 
Floru sa malim dječakom usried cvjetna polja, a druga muža sa djetetom u poljskom predjelu. 
Danas su u sbirci (po Jankoviću) zastupani sliedeći znamenitiji umjetnici: Ivan Palma, Domini 
"Tintoretto, Benvenuto, Ortolano di Ferrara, G. Reni, Anibal Carauli, Aleksandro Turchi. 
Vratarica nas upozori posebice na jednu sliku, dodav, da bi toimao biti jedan od Fran- 
kapana, ali koji, da toga ne zna, a onda nam pokaza sliku nekoga trsatskoga fratra, o kojem 
nam izpripovieda sliedeću crtu: »Bio je uz ovoga još i drugi pripovjedač, koji je tako liepo 
propoviedao, da su ljudi u crkvi plakali. Ovaj, kojega gledate, okladi se s njime, da će on tako 
propoviedati, da će se ljudi istodobno plakati i smijati. Propovied počme; pak ganut u dno 
srdca plače, nu sad se on okrene i puk se za malo poče smijati, jer mu opazio straga lisičji 
rep, koji si je hotomice privezao i puk njime na smieh nagnao. Naravno, da je okladu dobio«. 


Razgledav cielu sbirku, uze vratarica ključ, te nas pozva, da ju sliedimo. Pošli smo pu- 
tićem sjevero-iztočno, a medju cipresama, japanskimi dudovi i gustim ružmarinom, pod kojim 
se žarili tulipani i sustasmo pred vratima povisoke četverokutne kule, te unidjosmo u stari grad. 
Zatim podjosmo do iztočne oble i najveće kule, u kojoj su sahranjene grčke, rimske i etruske 
starine, izkopane ponajveć u Pulju, Minturnu itd. Najkrasniji su kipovi Jupitra, Apola i Venere, 
te su samo za ove dvie grofu Nugentu nudili 30.000 for. Još su tu (po Kukuljeviću) kipovi 
Silene, Ganimeda, Faune, Circe, Mnemosine, Baka, Vertumna, 'Termina, Kupida, June, Hebe, 
Diane, 'Terpsikore i Higee. Vidio sam poprsje cara Claudija, Vespasijana, Julija Cesara, glavu 
boga Pana itd. Osim toga su ovdje nekoji mjedeni kipovi uz razne druge odlomke. 

Na jednoj klupi leži pet topskih taneta, što su prije više godina u gradu izkopali. Do 
najnovije dobe bijaše ova kula bez krova i zato je kiša nekoje umjetnine jako oštetila, osobito 
one, koje bijahu sadrom popravljene. 

Ostaviv kulu, dolaziš do potaracane stepenice, koju ukrasuje mosaički složeno kamenje. 
Prekoračiš li šest stuba, evo te pred malim dorskim hramom: grobnicom obitelji Nugentove. 
Pročelje hrama podupiru četiri masivna mramorna stupa, izkopana u Pulju. S desne i s lieve 
strane dva su stražara; raztvoriv ždrielo, izplaziv jezik, upiru oni oštro oko u tebe. To su dva 
mjedena orolava, koje poznatom vještinom salio pokojni Fernkorn. Do njih se sa svake strane 
uzdiže jedan granitni slavostup, desni prije postavljen kod Marenga (1800) na spomen Napole- 
onove pobjede, dočim lievi stoji radi razmjerja. Na jednom se krili pozlaćen orao, dočim je 
drugoga valjda nevrieme oborilo. 

Unidjosmo u crkvicu sv. Josipa, zavijenu crnim suknom, i tu nam odmah pade u oči _mra- 
morni lies sa ostanci Lavala grofa Nugenta. Nad liesom njegovo je poprsje, a na desno grob- 
nica njegove supruge, vojvodkinje Riario Sforca, takodjer u mramor uklesana. Od hrama do iz- 
točne kule, podignuta je takodjer grobnica, u kojoj počivaju dvie grofove kćeri, nećak mu i još 
nekoji rodjaci. 

Ljepšega si počivališta nije veliki pokojnik mogao odabrati, nego li na ovoj samotnoj vi- 
sini, gdje vlada rajski mir i grobna tišina, kamo gradski žamor ne dopire, gdje oko ružmarina 
pred hramom zuje marne pčele i riedko se koja ptica oglasi. Vu medju bujnim ćipresama, tim 
davnim simbolom tuge i žalosti, počiva vječni san onaj muž, koji nam je od očite propasti 
Trsat spasio; onaj muž, koji bijaše kao tudjinac, velik prijatelj Hrvatske. Neka počiva u miru! 

Kreni od hrama ravno, a opet stubama, doći ćeš do južne oble kule. Kamenim zavojnim 
stubama uzlaziš do kruništa s kojega se prigodice i hrvatska trobojnica vije. Vidik je veoma 
raznolik. 

Dolinu Rječine sa onimi pustimi vrhovi pregledavaš jednim mahom; u strašnoj dubljini 
i tvornicu papira, nad bučećom Rječinom motajuću se Lujzijanu, koja vodi preko Orehovice na 
Grobničko polje. S druge strane gledaš Trsat, Kostrenu sv. Lucije, daleki Velebit; zaustavlja ti 
se oko na ostrvu sv. Marka, na otoku Krku, Cresu i Lošinju, kruži cielim Kvarnerom, gleda 

na Rieci skoro svaku kuću, a u starom koritu Rječine svaku brodicu, te siže od tjemenice Učke 
gore do vazda zelene Opatije i bajnoga joj okoliša. 

Oko se neće utruditi, gledajuć te prekrasne predjele; ugodno je ovdje boraviti, a još 
ugodnije jedan dan medju drevnim trsatskim zidinama sprovesti. Vruće sunce prosipava svoje 
žarke trake po okolici, azurnom moru, Kvarnerskih otocih i Učkoj gori, a ti se nasladjuješ ried- 
kim vidikom, šetajuć ili odmarajuć medju lovorikama, cipresama, smiljem, mirisavim kušem i 
drugim južnim biljem. 

Kada si s kule sašao, zakreni malo, pa ti padaju u oči starodavni zidovi, pokriveni zim- 
zelenim i debelim bršljanom, medju kojim ti uho ni glaska ne razabire. 

Po drugih stubah dolaziš u pridvorje, koje ukrasuju dva rimska stupca, izkopana na starom 
riečkom gradu. Ovo je pridvorje ukrašeno povisokim cipresama, thuja'na, lovorikom, jorgovanom, 
a u takovu se bujnu zakutku uzdiže opet kula, na koju se takodjer uzlazi, nu mi krenusmo izpod 
debela ružmarina podzemno i dodjosmo u negdašnju uzku tamnicu, što leži upravo pod hramom, 
Vratarica nas upozori, da idemo lagano, da ne padnemo u hodnik, što od ovdje, kako nam 
nam reče, do papirnice podzemno vodi. Razgledao i razsvjetlio sam taj otvor, te se osvjedočio, 
da to nije hodnik, već duboka nakosa razpuklina kakovih ima na krasu i poviše, Još smo prošli 
povrteljnjakom, što se iza grada pruža, poslije odkinuli grančicu ružmarina, zataknuli ga u za- 
pučak i gradskim se zidinama oprostili. 

Kada je grad Trsat sagra- 
djen, to se ne zna, nu medju 

Frankapanskimi gradovi bijaše 
on jedan izmedju najvećih i naj- 
znatnijih. U prvom početku imao 
je samo četiri oble kule, kasnije 
prigradiše još tri i tako bijaše ure- 
šen sedmerimi, to oblim, to če- 
tverokutnim kulama i malim zvo- 
nikom gradske kapele. Čelo grada 
gledaše prama moru i na grad 
Ricku; pobočna i stražnja krila 
gradska dizahu se nad strmom i 


golom vrleti, poziruć na duboku 


Rječinu i do daleka Senja. Nad iz- 

točnim vratima utvrdjenim dviema 

kulama stajaše stražarnica, a pod 
njom tamnice. Citav grad bijaše 
opasan tvrdim platnom uzduž ko- 


jega bijahu iznutra zasadjeni vr- 


tovi i voćnjaci, te namještene 


sgrade gospodarske. 


Sve do Martina Frankapana 
vladali su knezovi krčki i mo- 

druški, gradom Trsatom, većom 
stranom zadružno, a neki od njih 
bijahu i neposredni gospodari grada 


Rieke. Tako je g. 1338. vladao 
* Poviest Trsata po Ivanu Ku 


kuljeviću, Vienac (1875.); Hrvatska 
vila (1882.) Nadgrobna ploča Elizabete banice Frankapanke. # 1613. 

Bartol Frankapan kao knez trsatski ta- 
kodjer gradom Riekom, te je na molbu 
mletačke vlade zabranio na Riecičko- 
vanje mletačkih novaca. Godine 1350. 
bijaše isti Bartol kao gospodar grada 
Rieke zamoljen od Mletčana, da im do- 
zvoli kupiti vojnike na Rieci i u Senju 
za rat sa Genovežani. 

Martin Frankapan bijaše prvi, koji 
po smislu diobe medju braćom u Mo- 
drušah g. 1449. dobi uz druge gradove i 
grad Trsat. Po njegovoj smrti (+ 1479.), 
jer bez djece, pripade Trsat njegovu 
bratu Stjepanu i sinu ovoga Bernardinu. 
Stjepan Frankapan počeo se prvi pisati 
knezom trsatskim, a dva put kapetanom 
zemlje Kranjske. Njegov sin Bernardin, 
oženiv se sa Alojsijom de Mersano ad 
Aragonije, bijaše jedan od najuglednijih 
i najbogatijih velikaša, vladajuć na svom 
ogromnom imanju skoro nezavisno i 
sklapajući saveze političke s Ugarskom, 
Njemačkom, s "Turci i Mletčani, kako 
mu se svidjalo i kako mu je bolje pri- 
jalo. Kad je za kralja Matiju doveo iz 
Napulja suprugu Beatricu, kćer Ferdi- 


nanda od Aragonije, bijaše od oyoga Nadgrobna ploča bana Nikole Frankapana (+ 1647.) 
nagradjen zlatnom  kolajnom. Kasnije 

udade Bernardin svoju liepu kćer za 

Matijeva sina Ivana Korvina, pa kad mu ne podje za rukom, da ga po smrti kralja Matije 
stavi na ugarsko prestolje, pristade uz njemačke careve Friderika i Maksimilijana, a zatim po- 
nudi kraljevinu Mletčanom (1510.) i Turkom (1521.) 

Godine 1522. dodje Bernardin kao starac od 82 godine u Mletke, da stupi u prijatelj- 
ski savez s onom vladom, proti kojoj je sin mu Krsto prije malo vremena onako slavno vo- 
jevao. U veliko vieće, koje se je bilo radi njega sakupilo, dovede ga odbor odlične mletačke 
vlastele. Starac visoka stasa, suh i blied, s velikom bielom bradom i brkovi, odjeven bogatim 
narodnim odielom od crvena skrleta, posuta zlatom i dragim kamenjem, nije htio progovoriti 
drugim jezikom nego hrvatskim, premda je dobro znao latinski i talijanski. 

Za vrieme vladanja Bernardinova pade 'Frsat u ruke Friderika, koji je ratovao sa kraljem 
Matijašem. U ugovoru mira, utanačenu 27. ožujka 1492. medju njemačkim kraljem Maksimilija- 
nom, sinom Friderikom i Matijašem kraljem, kojega podpisahu i hrvatski velikaši, podpisan je 
na prvom mjestu Bernardin Frankapan. 

Stojeći grad Trsat u njemačkih rukuh, pade u ratu Mletčana proti Maksimilijanu g. 1508. 
zajedno sa Riekom, u mletačke ruke, Ovom prilikom gledali su trsatski fratri kako su Mletčani 
barbarski sa Riekom postupali, porobivši sve kuće i crkve, razgrabivši s crkvenim dragocjenostima 
iste sv. moći, popališe i razoriše grad tako, da se nije u njem dalo stanovati. Kada su to tr- 
satski fratri čuli i vidjeli, odnesoše sve vriednije pokretnosti crkvene i manastirske zajedno s pismima 
preko gore u nutarnju Hrvatsku, sahraniv svoje blago u tvrdom Medvedgradu, kojim vladaše tada 
Beatrica, kći Bernardina Frankapana, udova Korvinova. Nu već sliedeće godine osvoji Bernardin 
Frankapan pomoćju hrvatskoga bana Bota Banjskog ne samo Ricku, nego i Trsat. 


Velika nesreća zadesi Trsat g. 1527., kad ga osvojiše Turci, provaliv iz Bosne preko 
Vratnika u hrvatsko Primorje i Istriju. Turci namjestiše tada na Trsatu do 1oo0o zarobljenika, 
ali ga moradoše naskoro povratiti Frankapanu. Sliedeće godine pretrpi stari knez Bernardin ne- 
samo veliku štetu i na drugih svojih imanjih od Turaka, nego doživi i pregorku žalost, jer mu 
je sin Krsto kod Varaždina pao od neprijateljskoga zrna, nu uza sve to imao je on kao 88go- 
dišnji starac toliko duševne sile i snage, da je po smrti svoga sina uzeo vodstvo Zapoljine 
stranke u Hrvatskoj. 

Nekoliko godina kasnije umre stari Bernardin i ostavi veći dio svojih ogromnih imanja 
Stjepanu Frankapanu Ozaljskomu, unuku svomu po sinu si Ferantu. Drugom polovicom XVI. 
vieka pade grad pod upravu kr. komore, jer ga je knez Stjepan prodao ili na silu predati mo- 
rao, a pomenuta komora pridieli ga morskoj vojničkoj krajini, buduć se medju ona 44 krajiška 
grada, koji su se imali kao oštećeni popraviti i Trsat spominje. 

Godine 1601. provale Turci iz Like u Primorje i dodju po drugi put do Trsata, da porobe 
grad i samostan s crkvom trsatskom, ali budu od junačkih Trsaćana i kršnih Vinodolaca slavno 
suzbijeni. Malo zatim nalazimo u gradu carske upravitelje Gašpara Roopa i Gašpara Knežića, 


nu za vrieme uskočkoga rata bijaše vlastnikom trsatskim opet jedan Frankapan i to Nikola, ban 


hrvatski. 

Iza užasnoga smaknuća posliednjega Frankapana pade Trsat s drugimi ogromnimi ima- 
nji Zrinsko-krankopanskimi pod upravu gradačke komore, koja ga upravljaše po vojnicih kao 
i ostale pogranične gradove hrvatske. Od poznatih upravitelja bijaše g. 1686. Ivan Petar de 
Argento zajedno i kapetan grada Rieke. Godine 1715. spominje se barun Octavio de 'Tarsiis, 
kao kapetan riečki i trsatski, a oko g. 1730—1736. bijaše grof Adelmo Antun Petaci, Riečanin, 
ujedno upravitelj Primorja. Pod upravom ovih i drugih postane Trsat početkom ovoga vieka 
razvalinom. "Tako zanemaren pade pod upravu grada Bakra, od kojega kupi ga g. 1826. tadanji 
c. kr. podmaršal i zapovjednik austrijskoga Primorja, grof Laval Nugent. Taj čestiti muž, po- 
rie&klom iz daleke Irske, obljubi Hrvatsku kao drugu si domovinu. Pokupovav neka znamenita 
imanja u Hrvatskoj, a kao osobit prijatelj starih gradova kupi i Trsat, koj si odabra i za svoje 
vječno počivalište. Razvaline prastaroga grada oživu pod njegovom rukom, stare podrtine postanu 
mladolike. Kule budu popravljene, duboki zdenac u pridvorju očišćen, opustošene sobe priredjene 
za stan i riedke umjetnine, što ih veleumni novi gospodar po svem svietu sabra, a posred grada 
otvori se i grobni hram. 

Popravke grada izvede većim djelom mletački graditelj i vajar Paranuzzi, a zanimivo je 
kod ovoga popravka, da su starine gradske još starijim starinami popravljene. Sadašnji vlastnik 
grada, grof Artur Nugent, vriedan sin svoga otca, poljepša znatnimi troškovi grad, grobište i 
bašću, te revnom odanošću bdije nad ostavštinom svog veleumnog otca i nad riedkim spome- 
nikom hrvatske prošlosti. 

